24ma di agosto

Videz quo ligesas adhike (che utensili). - A pagino di yaro.

La 24ma di agosto esas la 236ma dio di la yaro (237ma en bisextila yari) segun Gregoriala kalendario. Restas 129 dii til la fino di la yaro.

 Dio 

 Eventi 
 79 - Vezuvio eruptas, e sepultas Pompeii, Herculaneum e Stabiae, e mortigas multa habitanti de la urbi (posibla dio).
 358 - Ter-tremo destruktas Nikomedia e domajas altra 150 urbi en Makedonia, Azia e Pontus.
 1103 - Magnus la 3ma di Norvegia mortigesas dum batalio en la nordo di Irlando.
 1452 - Johann Gutenberg kompletigas l'unesma imprimuro di la Biblo.
 1572 - Masakro dil dio di Santa Bartolomeo, en quo  Protestanti Hugenoti mortigesas dal Katoliki, eventas en Francia.
 1792 - Austriani komencas siejar Thionville, en Francia.
 1800 - Navala kombati inter Britaniana e Franca navi proxim Malta.
 1952 - Britaniana trupi foriras kanalo di Suez.
 1954 - Pos violentoza politikala krizo sequante la morto di Rubens Vaz, Getúlio Vargas suocidas per pafado kontre lua kordio. João Café Filho, lor la viceprezidanto, asumas la povo. La suocido di Vargas efektigas granda komociono en la populo, e granda turbo sequas sua funeral ofico.
 1959 - Chipro membreskas Unionita Nacioni.
 1990 - Armenia deklaras nedependo de Sovietia.
 1991 - Rusia ed Ukraina deklaras su nedependanta. Boris Yelcin agnoskas la nedependo di Estonia e Latvia.
 2004 - En Rusia, du avioni kolizionegas poka minuti pos flugeskar del aeroportuo Domodedovo. On suspektas ke la kauzo esis suocidant atako da Chechena teroristi.
 2006 - Internacion Astronomial Uniono deklaras ke pos ta dato Plutono konsideresos nano-planeto.
 2010 - Ido-Konfero en Tübingen, Germania, finas.
 2011 - Ter-tremo en Peru kun forteso 7 che skalo di Richter produktas 1 mortinto e 20 vunditi.
 2015 - Ido-konfero en Berlin, Germania komencas.
 2016 - Ter-tremo kun forteso 6.2 che skalo di Richter frapas centrala regioni di Italia e produktas adminime 159 morti e plua kam 360 plusa homi vundita.
 2016 - Kolumbiana guvernerio e la grupo gerilera* FARC signatas paco-pakto en Havana.
 2017 - En Brazilia, batelo kun 124 personi ennnave qua vojajis de Itaparica vers Salvador naufrajas, e produktas adminime 18 morti.
 2018 - Scott Morrison divenas chefministro di Australia, en sucedo a Malcolm Turnbull.
 2021 - Paralimpiala Ludi, olim anuncita por la yaro 2020, ma ajornita pro la pandemio di KOVID-19, komencas en Tokyo, Japonia.
 2022 - João Manuel Gonçalves Lourenço, prezidanto di Angola, rielektesas kun granda majoritato.

 Naski 
 1772 - Rejulo Willem la 1ma di Nederlando (m. 1843)
 1792 - Joaquim António de Aguiar, chefministro di Portugal (m. 1884)
 1856 - Manuel Allendesalazar Muñoz, chefministro di Hispania (m. 1923)
 1865 - Rejulo Ferdinand la 1ma di Rumania (m. 1927)
 1893 - Haim Ernst Wertheimer, German-Israelana biokemiisto, Nobel-laureato (m. 1978)
 1898 - Avgust Černigoj, Sloveniana-Yugoslaviana piktisto (m. 1985)
 1899 - Jorge Luis Borges, Arjentiniana skriptisto (m. 1986)
 1899 - Albert Claude, Belga biologiisto, Nobel-laureato (m. 1983)
 1899 - Ferhat Abbas, prezidanto di Aljeria (m. 1985)
 1903 - Graham Sutherland, Britaniana piktisto (m. 1980)
 1904 - Aparicio Méndez, prezidanto di Uruguay (m. 1988)
 1905 - Siaka Stevens, prezidanto e chefa ministro di Sierra Leone (m. 1988)
 1918 - Abdallah Ibrahim, chefministro di Maroko (m. 2005)
 1922 - René Lévesque, Kanadana jurnalisto e politikisto (m. 1987)
 1924 - Ahmadou Ahidjo, prezidanto di Kamerun (m. 1989)
 1927 - Harry Markowitz, Usan ekonomikisto, Nobel-laureato (m. 2023)
 1928 - Antonio Ozores, Hispan aktoro (m. 2010)
 1929 - Yaser Arafat, Palestiniana chefo (m. 2004)
 1935 - Tsutomu Hata, chefministro di Japonia (m. 2017)
 1936 - A.S. Byatt, Britaniana skriptisto (m. 2023)
 1947 - Paulo Coelho, Braziliana skriptisto
 1948 - Jean-Michel Jarre, Franca kompozisto e muzikisto
 1948 - Sauli Niinistö, prezidanto di Finlando
 1958 - Tracy Harris, Usan artistino
 1964 - Mark Evan Cerny, Usana desegnisto di videoludi
 1968 - Andreas Kisser, Braziliana kantisto (Sepultura)
 1973 - Inge de Bruijn, Nederlandana natistino
 1976 - Kuba Badach, Polona muzikisto, kantisto e kompozisto
 1978 - Natalya Kudryavceva, Rusa gimnastikistino (m. 2015)

 Morti 
 1103 - Rejulo Magnus la 3ma di Norvegia (n. 1073)
 1540 - Girolamo Francesco Maria Mazzola, konocata kom Parmigianino, Italiana piktisto (n. 1503)
 1832 - Nicolas Léonard Sadi Carnot, Franca fizikisto ed injenioro (n. 1798)
 1838 - Ferenc Kölcsey, Hungara nacionala poeto (n. 1790)
 1902 - Juan Bautista Egusquiza, prezidanto di Paraguay (n. 1845)
 1929 - Juan Antonio Escurra, prezidanto di Paraguay (n. 1859)
 1939 - Frederick Carl Frieseke, Usana piktisto (n. 1874)
 1943 - Simone Weil, Franca filozofo (n. 1909)
 1950 - Arturo Alessandri Palma, prezidanto di Chili (n. 1868)
 1954 - Getúlio Vargas, Braziliana prezidanto (su-ocido) (n. 1882)
 1966 - Tadeusz Bór-Komorowski, Polona politikisto e militisto (n. 1895)
 1966 - Vicente Mejía Colindres, prezidanto di Honduras (n. 1878)
 1974 - Ludvík Hofta, Chekoslovakiana hokeisto (n. 1899)
 1983 - Pentti Saarikoski, Finlandana skriptisto (n. 1937)
 2007 - Abdul Rahman Arif, prezidanto di Irak (n. 1916)
 2016 - Walter Scheel, prezidanto di West-Germania (n. 1919)
 2016 - Roger Yonchien Tsien, Usana biokemiisto, Nobel-laureato pri kemio (n. 1952)
 2020 - Pascal Lissouba, prezidanto di Republiko Kongo (n. 1932)
 2021 - Hissène Habré, chefa ministro e prezidanto di Chad (n. 1942)

 Referi 

Kategorio:Dio di yaro
Kategorio:Agosto